CHO ออกหุ้นกู้ 500 ลบ. เสนอขายรายใหญ่-สถาบัน 21-25 ส.ค.63
CHO ออกหุ้นกู้ 500 ลบ. เสนอขายรายใหญ่-สถาบัน 21-25 ส.ค.63
7 ส.ค. 2563

บริษัท ช.ทวี จำกัด (มหาชน) หรือ CHO ได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 1/2563 มูลค่าไม่เกิน 500 ล้านบาท อายุ 2 ปี ครบกำหนดไถ่ถอนปี พ.ศ.2565 มีอัตราดอกเบี้ยคงที่ 7.00% ต่อปี ชำระดอกเบี้ยทุกๆ 3 เดือน
โดยเสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ระยะเวลาจองซื้อ 21, 24-25 สิงหาคม 2563 โดยมีบล.คิงส์ฟอร์ด เป็นผู้จัดการการจัดจำหน่ายหุ้นกู้ มีบล.เอเซีย พลัส เป็นผู้แทนผู้ถือหุ้นกู้
ทั้งนี้ การออกหุ้นกู้ในครั้งนี้เป็นการออกเพื่อใช้ในการลงทุนขยายศักยภาพผลิตภัณฑ์กลุ่มบริหารโครงการ งานบริการซ่อมบำรุง รถโดยสารขนาดใหญ่ รถบรรทุก ลงทุนในกลุ่มสินค้าออกแบบพิเศษเพื่อขยายกำลังการผลิตการประกอบรถลำเลียงอาหาร ยานยนต์ออกแบบพิเศษเพื่อการพาณิชย์ เครื่องมือและอุปกรณ์ที่ใช้ในการผลิต ซ่อมบำรุง และเป็นเงินทุนในการดำเนินการโครงการใหญ่ ซึ่งมีการทยอยจ่ายเงิน
ดังนั้น ระยะเวลาที่ยังไม่มีการใช้เงินตามแผน บริษัทจะทำการชำระคืนเงินกู้ยืมจากสถาบันการเงิน เพื่อรักษาการดำรงอัตราส่วนหนี้สินต่อผู้ถือหุ้นไม่ให้สูงขึ้นตามแผน